**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.03.2018, ora 08.00 – 28.03.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 28.03.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 77.03.2018, ora 12.30, o **AVERTIZARE HIDROLOGICĂ – COD GALBEN / COD PORTOCALIU**, valabilă în intervalul *27.03.2018, ora 13:00 – 29.03.2018, ora 16:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Mureş, Desnăţui, Olt, Călmăţui, Vedea, Neajlov, Sabar, Bârlad*, cu posibile depăşiri ale **COTELOR DE APĂRARE**, în care se precizează următoarele:

**- COD GALBEN:**

*„În intervalul 27.03.2018 ora 13:00 – 29.03.2018 ora 16:00 pe râurile din bazinele hidrografice: Desnăţui (judeţele: Mehedinţi şi Dolj), Olt – afluenţii aferenţi sectorului aval Ac. Băbeni (judeţele Vâlcea, Olt şi Dolj), Călmăţui (judeţele Olt şi Teleorman), Vedea - bazin superior şi afluenţi bazin mijlociu şi inferior (judeţele Olt, Argeş şi Teleorman), Neajlov (judeţele Argeş, Dâmboviţa, Teleorman şi Giurgiu), Sabar (judeţele Argeş, Dâmboviţa, Ilfov şi Giurgiu).*

*În intervalul 27.03.2018, ora 18:00 – 29.03.2018, ora 16:00, pe râurile din bazinele hidrografice: Mureş – bazin superior amonte confluenţă Arieş (judeţele Harghita, Mureş şi Bistriţa Năsăud), Târnava Mică – bazin superior şi afluenţi bazin mijlociu şi inferior, Târnava Mare – bazin superior şi afluenţi bazin mijlociu şi inferior (judeţele Harghita, Mureş şi Sibiu), Olt – bazin superior amonte S.H. Sebeş Olt (judeţele Harghita, Covasna, Braşov şi Sibiu), Bârlad – bazin superior şi afluenţi bazin mijlociu şi inferior (judeţele Iaşi, Vaslui, Neamţ, Bacău, Vrancea şi Galaţi).*”

**- COD PORTOCALIU:**

,,*În intervalul 27.03.2018, ora 13:00 – 28.03.2018, ora 09:00, pe râurile din bazinele hidrografice: Teleorman – bazin superior şi mijlociu (judeţele Argeş şi Teleorman).*

*În intervalul 27.03.2018, ora 16:00 – 28.03.2018, ora 24:00, pe râurile din bazinele hidrografice: Neajlov – bazin superior şi mijlociu (judeţele Argeş, Dâmboviţa şi Giurgiu).*”

Această **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ARGEŞ, BACĂU, BISTRIŢA-NĂSĂUD, BRAŞOV, COVASNA, DÂMBOVIŢA, DOLJ, GALAŢI, GIURGIU, HARGHITA, IAŞI, ILFOV, MEHEDINŢI, MUREŞ, NEAMŢ, OLT, SIBIU, TELEORMAN, VASLUI, VÂLCEA şi VRANCEA (21 prefecturi)– COD GALBEN*;

*- ARGEŞ, DÂMBOVIŢA, GIURGIU şi TELEORMAN (4 prefecturi)-COD PORTOCALIU.*

**RÂURI**

**Debitele au fost în creștere**, ca urmare a efectului combinat al precipitaţiilor căzute în interval, cedării apei din stratul de zăpadă şi propagării, exceptând cursurile inferioare ale râurilor Crasna, Barcău, Bega, Timiș, Prut, unde au fost în scădere și râurile din bazinul hidrografic Bârlad, bazinele mijlocii și inferioare ale râurilor Siret, Buzău, Putna, Rm. Sărat, Trotuș, Bistrița, Moldova, Suceava, cursul mijlociu al Prutului, unde au fost relativ staționare.

Din informațiile primite până la ora 06.00 se situează peste:

- **COTELE DE PERICOL** râurile la stațiile hidrometrice: Teleorman – Tătărăștii de Sus (250+36)-jud. TR, Neajlov – Vadu Lat (260+27)-jud. GR;

- **COTELE DE INUNDAȚIE** râurile la stațiile hidrometrice: Dragoia (450+15)-jud. DJ, Terpezița – Gabru (270+20)-jud. DJ, Valea Câinelui – Vârtoapele (300+15)-jud. TR;

- **COTELE DE ATENȚIE** râurile la stațiile hidrometrice: Crasna – Domăneşti (400+72)-jud. SM (sector îndiguit), Crasna – Berveni (490+50)-jud. SM (sector îndiguit), Bega Veche – Beregsău (300+3)-jud. TM și Cenei (320+14)-jud. TM, Bârzava – Partoş (50+26)-jud. TM, Jiu – Răcari (330+6)-jud. DJ, Hușnița – Strehaia (300+10)-jud. MH, Drincea – Corlățel (150+2)-jud. MH, Drincea – Cujmir (250)-jud. MH, Desnățui – Călugărei (150+30)-jud. DJ, Teslui – Reșca (310+28)-jud. OT, Călmățui – Crângu (80+10)-jud. TR, Urlui – Furculești (150+5)-jud. TR, Vedea – Buzești (350+80)-jud. OT, Vedea – Alexandria (380+32)-jud. TR, Dâmbovnic – Slobozia (80+19)-jud. AG, Glavacioc – Crovu (200+22)-jud. GR, Sabar – Poenari (180+8)-jud. GR, Sabar – Vidra (360)-jud. IF, Damboviţa – Dragomireşti (200+48)-jud. IF, Colentina-Colacu (150+32)-jud. DB, Neajlov – Moara din Groapă (100+2)-jud. DB.

În interval s-au situat peste:

- **COTELE DE INUNDAȚIE** râurile la stațiile hidrometrice: Desnățui – Călugărei (250+30)-jud. DJ, Colentina – Colacu (200)-jud. DB, Neajlov – Moara din Groapă (120+31)-jud. DB;

- **COTA DE ATENȚIE** râul Teslui la stația hidrometrică Teslui (250+40)-jud. OT.

Formaţiunile de gheaţă (gheaţă la maluri, năboi), prezente pe unele râuri din bazinul superior al Bistriței, au fost în diminuare, restrângere și eliminare.

Debitele se situează, în general, la valori peste mediile lunare multianuale, exceptând râurile din bazinele: Lăpuș, Cerna, cursul inferior al Turului, unii afluenţi Bârladului și Jijiei, care se situează la valori cuprinse între 30% şi 80% din acestea.

Este în vigoare **AVERTIZAREA HIDROLOGICĂ nr. 19** din 27.03.2018.

**Debitele vor fi, în general, în creștere**, exceptând râurile din bazinul hidrografic hidrografic Bârlad, cele din Dobrogea, bazinele inferioare ale râurilor Buzău, Putna, Rm. Sărat, Trotuș, Bistrița, Moldova, Suceava, cursul mijlociu și inferior al Siretului, cursul mijlociu al Prutului, unde vor fi relativ staţionare.

Sunt posibile scurgeri importante pe vesanţi, torenţi, pâraie, viituri rapide cu efect de inundaţii locale şi creşteri de niveluri şi debite pe unele râuri din nordul ţării, din cauza precipitaţiilor prevăzute și cedării apei din stratul de zăpadă.

Se vor situa peste:

- **COTELE DE INUNDAȚIE** râurile la stațiile hidrometrice: Teleorman – Tătărăștii de Sus (200+10)-jud. TR, Teleorman –Teleormanu (180+4)-jud. TR, Sabar – Poenari (200+30)-jud. GR, Sabar – Vidra (410+30)-jud. IF, Neajlov – Vadu Lat (200+20)-jud. GR;

- **COTELE DE ATENȚIE** râurile la stațiile hidrometrice: Crasna – Domăneşti (400+50)-jud. SM (sector îndiguit), Crasna – Berveni (490+30)-jud. SM (sector îndiguit), Bega Veche – Cenei (320+5)-jud. TM, Bârzava – Partoş (50)-jud. TM, Desnățui – Dragoia (400+10)-jud. DJ, Terpezița – Gabru (220+40)-jud. DJ, Călmățui – Crângu (80+30)-jud. TR,Urlui – Furculești (150+20)-jud. TR, Vedea – Buzești (350+20)-jud. OT, Vedea – Alexandria (380+60)-jud. TR, Câinelui – Vârtoapele (200+30)-jud. TR, Glavacioc – Crovu (200+50)-jud. GR, Damboviţa – Dragomireşti (200+20)-jud. IF, Neajlov –Călugăreni (220+40)-jud. GR.

Formaţiunile de gheaţă (gheaţă la maluri, năboi) prezente pe unele râuri din bazinul superior al Bistriței vor fi în diminuare, restrângere și eliminare.

Se menţine în vigoare **AVERTIZAREA HIDROLOGICĂ nr. 19** din 27.03.2018.

**DUNĂRE**

**Debitul la intrarea în ţară (secţiunea Baziaş) în intervalul 27.03.2018 – 28.03.2018 a fost în scădere, având valoarea de 10700 m3/s, peste media multianuală a lunii martie (6700 m3/s).**

În aval de Porţile de Fier debitele au fost în scădere pe sectorul Gruia – Giurgiu și în creștere pe sectorul Oltenița – Tulcea.

Din informațiile primite până la ora 06.00, nivelurile se situează peste:

- **FAZA a III-a DE APĂRARE** la stația hidrometrică Hârşova (660+4) – jud. CT;

- **FAZA a II-a DE APĂRARE** la staţiile hidrometrice: Bechet (600+51) – jud. DJ, Corabia (550+40) – jud. OT, Tr. Măgurele (550+40) – jud. TR, Zimnicea (610+35) – jud. TR, Giurgiu (640+6) – jud. GR, Olteniţa (630+5) – jud. CL, Cernavodă (600+12) – jud. CT și Brăila (610) – jud. BR;

- **FAZA I DE APĂRARE** la staţiile hidrometrice: Calafat (550+29)– jud. DJ, Călăraşi (550+56) – jud. CL, Feteşti (565+46) – jud. IL, Vadu Oii (600+45) jud. CT, Galaţi (560+36) – jud. GL, Isaccea (380+65) – jud. TL și Tulcea (320+60) – jud. TL.

Este în vigoare **AVERTIZAREA HIDROLOGICĂ nr. 18** din 26.03.2018.

**Debitul la intrarea în ţară (secţiunea Baziaş) va fi în scădere (10500 m3/s).**

În aval de Porţile de Fier debitele vor fi în scădere pe sectorul Gruia – Oltenița și în creștere pe sectorul Calafat – Tulcea.

Nivelurile se vor situa peste:

- **FAZA a III-a DE APĂRARE** la stația hidrometrică Hârşova, jud. CT;

- **FAZA a II-a DE APĂRARE** pe sectoarele Bechet – Zimnicea, la Olteniţa, Cernavodă și Brăila, judeţele Dolj, Olt, Teleorman, Călăraşi, Constanţa şi Brăila;

- **FAZA I DE APĂRARE** pe sectoarele Gruia – Calafat, Galați – Tulcea, la Giurgiu, Călăraşi, Fetești și Vadu Oii, judeţele Mehedinţi, Dolj, Giurgiu, Călăraşi, Ialomiţa, Constanţa, Galaţi şi Tulcea.

Se menţine în vigoare **AVERTIZAREA HIDROLOGICĂ nr. 18** din 26.03.2018.

**Se situează în faza I de apărare următoarele sectoare de dig:**

- Potelu Corabia – jud. Olt;

- Bujoru-Pietroşani, Zimnicea-Năsturelu, Seaca-Zimnicea amonte, Seaca-Zimnicea aval – jud. Teleorman;

- Vedea-Slobozia, Vedea-Petroşani, Malu Roşu-Gostinu, Gostinu-Greaca-Argeş – jud. Giurgiu;

- Oltina, Dunăreni, Zavalu, Topalu II – jud. Constanța;

- Brateşul de Sus – jud. Galați;

- Pardina, Crişan, Letea, Sf. Gheorghe, dig loc. Mahmudia, Periprava - jud. Tulcea.

**Se situează în faza a II-a de apărare următoarele sectoare de dig:**

- Ostrov, Rasova, Băneasa, Dunărea (pr. Dunărea), Cochirleni, Topalu I, Hârşova-Ciobanu (C7 km 2+500, C6 km 13+950), Ciobanu-Gârliciu (km 19+150, km 21+950, km 25+450) – jud. Constanța;

- Municipiu, Călmățui-Gropeni-Chiscani comp. 1, 2 şi 3, Vărsătura şi Brăila-Dunare-Siret -jud. Brăila;

- Bădălan, Brateşul de Jos – jud. Galați;

- 23 August-Grindu, Grindu-Canton km 30, Ostrov-Peceneaga, Peceneaga-Turcoaia, Gârliciu-Dăeni, Măcin-Igliţa–Carcaliu, Ciulineţ-Isaccea, T. Vladimirescu, Tulcea-Nufăru, dig loc. Măcin, dig loc. Chilia Veche – jud. Tulcea.

**Se situează în faza a III-a de apărare următoarele sectoare de dig:**

- Filipoiu, Gemenele, Bălaia, Maicanu, Lungulețu, Mărașu, Titcov, Băndoiu din Insula Mare a Brăilei, Noianu-Chiscani - jud. Brăila;

- Smârdan-23 August-I şi II, Canton km 30-Ciulineţ, Gorgova, R3, R4, dig şosea Măcin-Smârdan, dig loc. Smârdan, dig loc. Nufăru-Victoria - jud. Tulcea.

**2.** **Situaţia meteorologică în intervalul 27.03.2018, ora 09.00 – 28.03.2018, ora 06.00**

**ÎN ŢARĂ**

Vremea s-a menținut deosebit de rece în cea mai mare parte a țării. Temperaturile maxime, mai ridicate față de ziua precedentă în sud și est, dar și uşor mai coborâte în rest au fost cuprinse între 3 grade la Dumbrăvița de Codru și Șiria și 11 grade la Târgu Ocna, Brăila și Gorgova. Cerul a fost mai mult noros și au căzut precipitații în general slabe, sub formă de ploaie în Banat, Crișana, Maramureș, Transilvania, local în Oltenia și pe arii restrânse în celelalte regiuni și predominant ninsoare la munte. În cursul nopții, în estul Transilvaniei și în Moldova cu totul izolat a nins slab. Vântul a suflat slab și moderat. Stratul de zăpadă, existent în toate zonele de munte măsura în platformele stațiilor meteorologice până la 278 cm în Masivul Făgăraș (Bâlea Lac), local în Moldova de până la 14 cm, izolat în estul Trasilvaniei, în Oltenia și în Muntenia de până la 5...6 cm și în Maramureș de până la 1 cm. La ora 06.00 se înregistrau valori termice cuprinse între -2 grade la Apa Neagră și 5 grade la Brăila, Galați, Gorgova, Gura Portiței și Tulcea. Dimineața și pe arii restrânse noaptea, în zonele joase de relief din sudul țării s-a semnalat ceață.

***Observaţie:*** *începând de ieri, de la ora 06.00, au fost în vigoare 8 mesaje de atenționare cod galben pentru fenomene meteorologice periculoase imediate, emise astfel: 3 de CNPM București pentru Muntenia și respectiv SRPV Craiova, 2 de SRPV Constanța.*

**LA BUCUREŞTI**

Deși temperatura aerului a crescut față de ziua precedentă, vremea s-a menținut deosebit de rece la această dată. Astfel, maxima diurnă fost de 7 grade la Afumați și Băneasa și 8 grade la Filaret. Cerul a avut înnorări, iar în unele cartiere în primele ore ale zilei a plouat slab. Vântul a suflat slab până la moderat. Stratul de zăpadă, în diminuare semnificativă față de intervalul precedent, mai măsura 1 cm la Filaret. La ora 06.00 erau 0 grade la Băneasa și 1 grad la Filaret și Afumați. Dimineața s-a semnalat ceață.

**3. Prognoza meteorologică în intervalul 28.03.2018, ora 09.00 – 29.03.2018, ora 09.00**

**ÎN ŢARĂ**

Vremea se va încălzi față de intervalul precedent. În jumătatea de nord a țării vor fi înnorări temporare și local vor cădea precipitații slabe, mixte la munte și sub formă de ploaie în zonele mai joase. În restul teritoriului cerul va fi variabil și doar izolat, după-amiaza și seara, va ploua slab. Vântul va sufla slab și moderat. Temperaturile maxime se vor încadra între 5 grade în estul Transilvaniei și 14...15 grade în Lunca Dunării, iar cele minime vor fi cuprinse între -6 și 4 grade. La începutul, dar mai ales la sfârșitul intervalului, se va semnala ceață în regiunile extracarpatice și pe spații mici în rest.

**LA BUCUREŞTI**

Vremea se va încălzi față de intervalul precedent. Cerul va fi variabil, cu unele înnorări după-amiaza, dar condițiile de ploaie vor fi reduse. Vântul va sufla slab și moderat. Temperatura maximă va fi de 12...13 grade, iar cea minimă se va situa în jurul valorii de 0 grade. Noaptea vor fi condiții de ceață.

**4. Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 27 martie 2018 ora 21 – 28 martie 2018 ora 21.00**

**Starea vremii şi evoluţia stratului de zăpadă în ultimele 24 de ore:**

Vremea a fost în general închisă. Cerul a fost mai mult noros şi temporar s-au semnalat precipitaţii slabe, predominant sub formă de ninsoare. Vântul a suflat slab şi moderat, cu intensificări în zona înaltă, unde rafalele au atins 60 km/h, spulberând temporar zăpada. În întreaga zonă montană s-a semnalat ceață, asociată izolat pe creste şi cu depunere de chiciură. Stratul de zăpadă a scăzut cu până la 8 cm, mai ales la altitudini mai mici de 1700 metri, exceptând Bâlea Lac, unde a crescut cu 4 cm. La ora 15.00, la staţiile meteorologice, stratul de zăpadă măsura: 267 cm la Bâlea-Lac, 214 cm la Vf. Omu, 84 cm la Sinaia, 14 cm la Predeal şi Fundata.

**Evoluţia vremii în intervalul 27.03.2018 ORA 21 – 28.03.2018 ORA 21.00:**

Vremea va fi relativ rece la peste 1600 metri, unde temperaturile vor râmâne negative inclusiv în cursul zilei. Cerul va fi variabil, temporar noros. Local se vor semnala precipitaţii slabe, noaptea sub formă de ninsoare, iar ziua mixte, ninsori în zona înaltă. Vântul va sufla slab şi moderat, cu intensificări temporare în zonele înalte, din sector predominant sud-vestic, izolat spulberând zăpada. Local se va semnala ceaţă, asociată şi cu depunere de chiciură în zonele înalte. Stratul de zăpadă va continua să scadă, mai accentuat la altitudini sub 1600 de metri.

**Peste 1800 m:** temperaturi minime: -11 la -8 gr.C; temperaturi maxime: -8 la -2 gr.C;

**Sub 1800 m:** temperaturi minime: -8 la -3 gr.C; temperaturi maxime: -2 la 6 gr.C.

**Stabilitatea şi evoluţia stratului de zăpadă:**

**La altitudini de peste 1800 m: RISC ÎNSEMNAT (3)**

Pe fondul temperaturilor negative, la suprafaţă se vor forma cruste subţiri de gheaţă, iar în interiorul stratului se vor menţine plăcile de vânt formate în zilele precedente. Prin supraîncărcare, stratul de zăpadă din partea superioară poate aluneca cu uşurinţă peste placile de vânt sau crustele de gheaţă, putând duce astfel la declanşarea de avalanşe pe pantele suficient de înclinate.

**La altitudini mai mici de 1800 m: RISC ÎNSEMNAT (3)**

Datorită temperaturilor diurne pozitive, cea mai mare parte a stratului de zăpadă de la altitudini mai mici de 1600 metri este umezită şi astfel, pe fondul temperaturilor negative nocturne, se vor forma la suprafaţă cruste de gheaţă. La altitudini mai mari de 1600, stratul de zăpadă se va umezi uşor doar în partea superioară. Pe versanţii mai înclinaţi, se pot declanşa avalanşe de topire, inclusiv spontane, izolat şi de profunzime, riscul fiind amplificat la supraîncărcări.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**S.G.A. Maramureş, G.N.M. C.J. Maramureş şi A.P.M. Maramureş** informează despre producerea unei poluări accidentale a apei râului Lăpuş, la data de 27.03.2018, la ora 04.15, în zona localităţii Băiuţ, judeţul Maramureş, ca urmare a evacuării de ape de mină cu încărcări de suspensii de culoare roşie, din cauza deteriorării zidului care obtura gura galeriei Breiner de la mina Băiuţ, aparţinând CNMPN Remin SA. Nu s-a semnalat mortalitate piscicolă. Au fost prelevate probe de apă de către reprezentaţii S.G.A. Maramureş.

**Garda Naţională de Mediu – Comisariatul Judeţean Timiş** informează despre producerea unei poluări accidentale a apei pârâului Curăşiţa, la data de 27.03.2018, la ora 14.20, în zona localităţii Recaş, judeţul Timiş, ca urmare a evacuării directe de drojdie de vin din tancurile de stocare vin, aparţinând Complexului de Vinificaţie Recaş. S-a stopat evacuarea. Au fost prelevate probe de apă de către reprezentaţii A.B.A. Banat. S-a emis Invitaţia nr.1169/27.03.2018 pentru continuare control la sediul G.N.M. C.J. Timiş, în data de 02.04.2018.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 26.03.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

**Garda Naţională de Mediu – Comisariatul Judeţean Prahova** informează despre producerea unei poluări accidentale a solului, cu 100 l de amestec de apă sărată şi ţiţei, la data de 27.03.2018, la ora 12.15, în zona localităţii Boldeşti-Scăieni, judeţul Prahova, ca urmare a unei avarii la conducta de pompare de la skid 707 la Parc 818 Boldeşti, ce aparţine SC OMV Petrom SA ASSET VII Muntenia Est. S-au luat măsuri pentru remedierea conductei şi curăţarea zonei afectate.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare, în intervalul 26.03.2018-27.03.2018, şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE